Personligt frírúm og elektriskur mobilitetur eru ikki mótsetningar við tí fullelektriska SUV’ inum frá Audi. Sama um tú koyrir í bý ella bygd ella eftir oyggj, er Audi e-tron tín trúfasti fylgisneyti. Tann fyrsti fullelektriski SUV’ urin er ikki bara sportsligur, men eisini nýtiligur gerandis, tí tú koyrir 410 km upp á eina løðing. Teir báðir elmotorarnir í bilinum syrgja í samspæli við tað elektriska fýrahjóltrekkið fyri imponerendi avriki og fermum koyrieginleikum. Audi e-tron startar í Føroyum fyri prísir úr 830.000 kr. Sterkur dynamikkur við elektriskari drívlinju Tveir sterkir elmotorar dríva Audi e-tron fram, og tað elektriska fýrahjóltrekkið, ið er eitt nýtt ættarlið av quattro-fýrahjóltrekkinum, gevur optimalt vegtak og dynamikk. Sostatt er Audi e-tron ikki bara nýtiligur gerandis, hann er eisini kvikur og fimur í lendi. Quattro-fýrahjóltrekkið verður tilkoblað eftir tørvi og gevur koyrigleði í øllum lendi. ” Hjá mær eru spontanar útferðir ein partur av lívinum.” Tann rætti fylgisneytin hvønn einasta dag Eitt løðingarkonsept knýtir Audi e-tron saman við bústaðin hjá tær, har intelligentar funktiónir og eitt víðfevnt útboð av tænastum lættir um byrjanina hjá tær við elektromobilitetinum. Og tá ið tú hevur búgvið til við hús, so syrgir tað óvanliga rásarúmið og komforturin í tí elrikna SUV’ inum fyri, at tú hevur tað líka so trygt á ferðini sum heima. ” Eitt minni at stúra fyri.” Elektriskur løðiklaffur Tann elektriski løðiklaffurin letur upp niðureftir fyri at spara pláss. Eftir løðingina letur hann automatiskt aftur 5 sek. eftir, at løðistikkið er tikið úr. Ljós kabina við fyrstafloks luftgóðsku Kabinan og komfortútgerðin i Audi e-tron svarar til eitt typiskt luksusklassamodell frá Audi. Panoramaglastakið (eykaútgerð) gevur eina ljósari atmosferu í kabinuni og styrkir kensluna av lættleika og rúmd. Sum alternativ til tað standardmonteraða 2-sonu klimaanleggið bjóðar Audi eitt 4-sonu klimaanlegg og Air Quality-pakkan sum eykaútgerð. Hetta seinasta syrgir fyri fyrstafloks luftgóðsku við einum ionisatori og eini aromatisering, ið kann stillast í fleiri stig. Haraftrat kann luftsensorin staðfesta skaðiligt gass og síðan aktivera resirkulatiónsfunktiónina. Detaljurnar gera munin Audi e-tron ber ta grundleggjandi formrøddina hjá Audi inn í ta elektronisku øldina–bæði hvat interiøri og eksteriøri viðvíkur. Stílskapandi detaljur vísa skilliga, at Audi e-tron koyrir reint elektriskt. Millum annað við tí serliga dagskoyriljóssignaturinum, tí elektriska løðiklaffinum, seturseymingar, ið eru kveikt av elektriskum rensli, og teimum tvørrandi fráfaringarrørunum. Tey virtuellu síðuspeglini (eykaútgerð) er eitt designarahighlight á Audi e-tron. ” Tað eru ikki øll ferðamál, ið eru dragandi. Men tað eru allir vegir hagar.” Avrik, intelligensur og lættleiki Snið og tøkni eru ein samlað eind í Audi e-tron. Ein stórur bogi, tann sonevndi” wrap-around”, er spentur rundan um tað kaskaduformaða instrumentpanelið við eyðsýndum vatnrøttum linjum og yvir í teir skulpturelt sniðaðu hurðarklædningarnar. Hann integrerar harmoniskt instrumentkappan yvir Audi virtual cockpit, har displayið reint optiskt virkar standandi, og skermarnar til tey virtuellu síðuspeglini (eykaútgerð). Audi e-tron er sum standard útgjørdur við topinfotainmentskipanini MMI Navigation umframt inklusivt LTE Advanced og Wi-Fi-hotspot. Navigatiónsskipanin kemur við intelligentum uppskotum um ferðamál við støði í undanfarnum strekkjum–so eru øll ferðamál dragandi. Tú kanst velja ímillum til samans 12 ymiskar lakklitir til Audi e-tron, herímillum tann eksklusiva litin antiguablátt, e-tron-logoið á tí elektriska løðiknøttinum og sum eykaútgerð á bremsupedalunum lýsir í háspenningssignallitinum reyðgulum. Skermøkjararnir og panelini eru litbragdliga tikin fram og hevja sostatt offroad-lookið á bilinum.